নবীগঞ্জ প্রতিনিধি ॥ নবীগঞ্জ উপজেলার তাহিরপুর মাদ্রাসা প্রাঙ্গনে এক অনুষ্টানে সমাজকল্যাণ মন্ত্রী সৈয়দ মহসিন আলী, আলেম সমাজ সম্পর্কে দেয়া বক্তব্যের প্রতিবাদে নবীগঞ্জে আলেম সমাজ সম্মিলিত ইসলামী সংগ্রাম পরিষদের ব্যানারে ঘোষিত কর্মসূচীর প্রথম দিন গতকাল শুক্রবার বাদ জুম্মা বিক্ষোভ মিছিল ও সমাবেশ অনুষ্ঠিত হয়েছে। জুম্মার নামাজ শেষে শহরের বিভিন্ন মসজিদ, মাদ্রাসা থেকে খন্ড খন্ড মিছিল নিয়ে লোকজন নবীগঞ্জ নতুন বাজার মোড়ে সমবেত হয়। পরে রাজা কমপ্লেক্সের সামনে সম্মিলিত ইসলামী সংগ্রাম পরিষদের সভাপতি কাজী মাওঃ হাসান আলীর সভাপতিত্বে এবং সদস্য সচিব মাওঃ আব্দুর রকিব হক্কানী ও মাওঃ মোস্তফা আল হাদীর পরিচালনায় সমাবেশে বক্তব্য রাখেন নবীগঞ্জ পৌরসভার ভারপ্রাপ্ত মেয়র আলহাজ্ব ছাবির আহমদ চৌধুরী, উপজেলা পরিষদের ভাইস চেয়ারম্যান মাওঃ আশরাফ আলী, সংগ্রাম পরিষদের উপদেষ্টা ...